title: 2005/891/EK: Padomes Lēmums ( 2005. gada 3. oktobris ) par Tirdzniecības un sadarbības pamatnolīguma protokola parakstīšanu starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai

text:
               19.12.2005

               LV

               Eiropas Savienības Oficiālais Vēstnesis

               L 332/1

         PADOMES LĒMUMS
   (2005. gada 3. oktobris)
   par Tirdzniecības un sadarbības pamatnolīguma protokola parakstīšanu starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
   (2005/891/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 57. panta 2. punktu, 71. pantu, 80. panta 2. punktu, 133. pantu un 181.a pantu saistībā ar tā 300. panta 2. punkta pirmo daļu,
   ņemot vērā 2003. gada Pievienošanās aktu, un jo īpaši tā 6. panta 2. punktu,
   ņemot vērā Komisijas priekšlikumu,
   tā kā:

               (1)

               Padome 2004. gada 3. decembrī pilnvaroja Komisiju Kopienas un tās dalībvalstu vārdā sākt sarunas ar Korejas Republiku, lai pielāgotu Tirdzniecības un sadarbības pamatnolīgumu starp Eiropas Kopienu un tās dalībvalstīm, no vienas puses, un Korejas Republiku, no otras puses (1), lai ņemtu vērā 10 jauno dalībvalstu pievienošanos Eiropas Savienībai.

               (2)

               Komisija ir veiksmīgi noslēgusi šīs sarunas,

               (3)

               Būtu jāparaksta protokols Kopienas un tās dalībvalstu vārdā,

         IR NOLĒMUSI ŠĀDI.
   Vienīgais pants
   Ar šo Padomes priekšsēdētājs ir pilnvarots izraudzīties personu(-as), kurai(-ām) Eiropas Kopienas un tās dalībvalstu vārdā ir tiesības parakstīt protokolu Tirdzniecības un sadarbības pamatnolīgumam starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.
   Protokola teksts ir pievienots šim lēmumam.

      Luksemburgā, 2005. gada 3. oktobrī

            Padomes vārdā –

            priekšsēdētājs

         D. ALEXANDER

      (1)  OV L 90, 30.3.2001., 46. lpp.
   PIELIKUMS
   Intelektuālā, rūpnieciskā un komerciālā īpašuma konvencijas, kas minētas 9. pantā.

               —

               Bernes Konvencija par literāro un mākslas darbu aizsardzību (1971. gada Parīzes Akts),

               —

               Starptautiskā Konvencija par izpildītāju, fonogrammu producentu un raidorganizāciju tiesību aizsardzību (Roma, 1961. gads),

               —

               Parīzes Konvencija par rūpnieciskā īpašuma aizsardzību (1967. gada Stokholmas Akts, kurā grozījumi izdarīti 1979. gadā),

               —

               Līgums par sadarbību patentu jomā (Vašingtona, 1970. gads, kurā grozījumi un labojumi izdarīti attiecīgi 1979. un 1984. gadā),

               —

               Madrides Nolīgums par atšķirības zīmju starptautisku reģistrāciju (1967. gada Stokholmas Akts, kurā grozījumi izdarīti 1979. gadā),

               —

               Madrides Nolīguma par atšķirības zīmju starptautisku reģistrāciju protokols (Madride, 1989. gads),

               —

               Nicas Nolīgums par preču un pakalpojumu starptautisko klasifikāciju atšķirības zīmju reģistrēšanai (pieņemts Ženēvā 1977. gadā un grozīts 1979. gadā),

               —

               Budapeštas Līgums par mikroorganismu depozītu starptautisku atzīšanu patentēšanas procedūrā (pieņemts 1977. gadā, grozīts 1980. gadā),

               —

               Starptautiskā Jaunu augu šķirņu aizsardzības konvencija (UPOV) (Ženēvas Akts, 1991. gads).

         KOPĪGĀS DEKLARĀCIJAS

      Kopīgā deklarācija par 7. pantu
      Katra Puse atļauj otras Puses kuģošanas sabiedrībām komerciālu klātbūtni tās teritorijā lai veiktu kuģu aģentūras darbības saskaņā ar dibināšanas un darbības nosacījumiem, kas rada mazāk labvēlīgu režīmu kā to, kas piešķirts attiecīgās Puses uzņēmumiem vai jebkuras trešās valsts uzņēmumiem, meitasuzņēmumiem vai uzņēmumu filiālēm.

      Kopīgā deklarācija par 9. pantu
      Puses vienojas, ka Nolīgumā intelektuālais, rūpnieciskais un komerciālais īpašums jo īpaši ietver autortiesības, ieskaitot autortiesības uz datorprogrammām, un blakustiesības, tiesības, kas saistītas ar patentiem, dizainparaugiem, ģeogrāfiskās izcelsmes norādēm, ieskaitot cilmes vietas nosaukumus, preču zīmēm un pakalpojumu zīmēm, integrālshēmu topogrāfiju, kā arī aizsardzību pret negodīgu konkurenci, kas minēta Parīzes Konvencijas par rūpnieciskā īpašuma aizsardzību un nepieejamas informācijas aizsardzību attiecībā uz know-how 10.bis pantā.

      Kopīgā skaidrojošā deklarācija par 23. pantu
      Puses abpusēji vienojas, ka pareizas interpretācijas un praktiskas piemērošanas vajadzībām termins “īpaši steidzami gadījumi”, kas ietverts Nolīguma 23. pantā, nozīmē, ka viena Puse būtiski pārkāpj Nolīgumu. Būtiska Nolīguma pārkāpšana ir:

                  a)

                  atteikšanās no Nolīguma, ko nesankcionē starptautisko tiesību vispārējie noteikumi, vai

                  b)

                  Nolīguma 1. pantā izklāstīto būtisko elementu pārkāpšana.

            Puses vienojas, ka “attiecīgi pasākumi”, kas noteikti 23. pantā, ir pasākumi, ko veic saskaņā ar starptautiskajām tiesībām.

      Informācija par tirdzniecības un sadarbības pamatnolīguma starp Eiropas Kopienu un tās dalībvalstīm, no vienas puses, un Korejas Republiku, no otras puses stāšanos spēkā
      Tirdzniecības un sadarbības pamatnolīgums starp Eiropas Kopienu un tās dalībvalstīm, no vienas puses, un Korejas Republiku, no otras puses stājas spēkā 2001. gada 1. aprīlī, tā kā paziņojumi par Nolīguma 21. panta 1. punktā noteikto procedūru pabeigšanu ir iesniegti 2001. gada 20. martā.

    ---documentbreak---

               19.12.2005

               LV

               Eiropas Savienības Oficiālais Vēstnesis

               L 332/2

         PROTOKOLS
   Tirdzniecības un sadarbības pamatnolīgumam starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
   BEĻĢIJAS KARALISTE,
   ČEHIJAS REPUBLIKA,
   DĀNIJAS KARALISTE,
   VĀCIJAS FEDERATĪVĀ REPUBLIKA,
   IGAUNIJAS REPUBLIKA,
   GRIEĶIJAS REPUBLIKA,
   SPĀNIJAS KARALISTE,
   FRANCIJAS REPUBLIKA,
   ĪRIJA,
   ITĀLIJAS REPUBLIKA,
   KIPRAS REPUBLIKA,
   LATVIJAS REPUBLIKA,
   LIETUVAS REPUBLIKA,
   LUKSEMBURGAS LIELHERCOGISTE,
   UNGĀRIJAS REPUBLIKA,
   MALTAS REPUBLIKA,
   NĪDERLANDES KARALISTE,
   AUSTRIJAS REPUBLIKA,
   POLIJAS REPUBLIKA,
   PORTUGĀLES REPUBLIKA,
   SLOVĒNIJAS REPUBLIKA,
   SLOVĀKIJAS REPUBLIKA,
   SOMIJAS REPUBLIKA,
   ZVIEDRIJAS KARALISTE,
   LIELBRITĀNIJAS UN ZIEMEĻĪRIJAS APVIENOTĀ KARALISTE,
   turpmāk “dalībvalstis”, ko pārstāv Eiropas Savienības Padome, un
   EIROPAS KOPIENA, ko pārstāv Eiropas Savienības Padome un Eiropas Komisija,
   no vienas puses, un
   KOREJAS REPUBLIKA,
   no otras puses,
   TĀ KĀ Tirdzniecības un sadarbības pamatnolīgums starp Eiropas Kopienu un tās dalībvalstīm, no vienas puses, un Korejas Republiku, no otras puses, turpmāk “Pamatnolīgums”, tika parakstīts Luksemburgā 1996. gada 28. oktobrī un stājās spēkā 2001. gada 1. aprīlī;
   TĀ KĀ Līgums par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai un tam pievienotais Akts tika parakstīti Atēnās 2003. gada 16. aprīlī un stājās spēkā 2004. gada 1. maijā;
   TĀ KĀ atbilstīgi 2003. gada Pievienošanās akta 6. panta 2. punktam par jauno ES dalībvalstu pievienošanos Pamatnolīgumam jāvienojas, noslēdzot Pamatnolīguma protokolu,
   IR VIENOJUŠĀS ŠĀDI.
   1. Pants
   Čehijas Republika, Igaunijas Republika, Kipras Republika, Latvijas Republika, Lietuvas Republika, Ungārijas Republika, Maltas Republika, Polijas Republika, Slovēnijas Republika un Slovākijas Republika kļūst par Pamatnolīguma pusēm un līdzīgi kā pārējās dalībvalstis attiecīgi pieņem un ņem vērā nolīguma tekstu, kā arī Kopīgo deklarāciju par politisko dialogu un vienpusējās deklarācijas.
   2. Pants
   Šis protokols ir Pamatnolīguma sastāvdaļa.
   3. Pants
   1.   Šo protokolu apstiprina Kopiena, Eiropas Savienības Padome dalībvalstu vārdā un Korejas Republika saskaņā ar savām procedūrām.
   2.   Šis protokols stājas spēkā nākamā mēneša pirmajā dienā pēc dienas, kad Puses viena otrai ir paziņojušas par attiecīgo iepriekšējā punktā minēto procedūru pabeigšanu.
   4. Pants
   Paziņojumus, kas veicami saskaņā ar 3. pantu, attiecīgi iesniedz Korejas Republikas Ārlietu un tirdzniecības ministrijā un Eiropas Savienības Padomes Ģenerālsekretariātā.
   5. Pants
   Šis protokols ir sastādīts divos eksemplāros angļu, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu, zviedru un korejiešu valodā; visi teksti ir vienlīdz autentiski.
   6. Pants
   Pamatnolīguma tekstu, kā arī Kopīgo deklarāciju par politisko dialogu un vienpusējās deklarācijas sastāda čehu, igauņu, latviešu, lietuviešu, maltiešu, poļu, slovāku, slovēņu un ungāru valodā, un šie teksti ir tikpat autentiski kā teksts oriģinālvalodās (1).

      EN FE DE LO CUAL, los plenipotenciarios abajo firmantes suscriben el presente Protocolo en Bruselas, el dieciséis de noviembre de dos mil cinco.
      NA DŮKAZ ČEHOŽ připojili v Bruselu dne šestnáctého listopadu dva tisíce pět níže podepsaní zplnomocnění zástupci k tomuto protokolu své podpisy.
      TIL BEKRÆFTELSE HERAF har undertegnede befuldmægtigede underskrevet denne protokol i Bruxelles, den sekstende november to tusind og fem.
      ZU URKUND DESSEN haben die unterzeichneten Bevollmächtigten ihre Unterschriften unter dieses Abkommen gesetzt. Geschehen zu Brüssel am sechzehnten November zweitausendfünf.
      SELLE KINNITUSEKS on nimetatud täievolilised esindajad käesolevale protokollile alla kirjutanud kahe tuhande viienda aasta novembrikuu kuueteistkümnendal päeval Brüsselis.
      ΕΙΣ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι υπέγραψαν το παρόν πρωτόκολλο στις Βρυξέλλες, στις δέκα έξι Νοεμβρίου δύο χιλιάδες πέντε.
      IN WITNESS WHEREOF, the undersigned Plenipotentiaries have signed this Protocol at Brussels, on the sixteenth day of November in the year two thousand and five.
      EN FOI DE QUOI, les plénipotentiaires soussignés ont signé le présent protocole à Bruxelles, le seize novembre deux mille cinq.
      IN FEDE DI CHE, i sottoscritti plenipotenziari hanno firmato il presente protocollo a Bruxelles, il sedici novembre duemilacinque.
      TO APLIECINOT, Pilnvarotie ir parakstījuši šo protokolu Briselē, divi tūkstoši piektā gada sešpadsmitajā novembrī.
      TAI PATVIRTINDAMI tinkamai įgalioti atstovai pasirašė šį Protokolą du tūkstančiai penktų metų lapkričio šešioliktą dieną Briuselyje.
      FENTIEK HITELÉÜL az alulírott meghatalmazottak Brüsszelben, a kettőezer-ötödik év november havának tizenhatodik napján aláírták ezt a jegyzőkönyvet.
      B' XIEHDA TA' DAN, il-plenipotenzjarji hawn taħt iffirmati iffirmaw dan il-Protokoll fi Brussel fis-sittax il-jum ta' Novembru tas-sena elfejn u ħamsa.
      TEN BLIJKE WAARVAN de ondergetekende gevolmachtigden dit Protocol hebben ondertekend te Brussel, de zestiende november tweeduizend vijf.
      W DOWÓD CZEGO, niżej podpisani Pełnomocnicy złożyli swoje podpisy pod niniejszym Protokołem w Brukseli, dnia szesnastego listopada roku dwa tysiące piątego.
      EM FÉ DO QUE, os plenipotenciários abaixo‐assinados assinaram o presente Protocolo em Bruxelas, em dezasseis de Novembro de dois mil e cinco.
      NA DÔKAZ TOHO dolupodpísaní splnomocnení zástupcovia podpísali tento protokol v Bruseli šestnásteho novembra dvetisícpäť.
      V POTRDITEV TEGA so spodaj podpisani pooblaščenci podpisali ta protokol v Bruslju, dne šestnajstega novembra leta dva tisoč pet.
      TÄMÄN VAKUUDEKSI ALLA MAINITUT täysivaltaiset edustajat ovat allekirjoittaneet tämän pöytäkirjan. Tehty Brysselissä kuudentenatoista päivänä marraskuuta vuonna kaksituhattaviisi.
      TILL BEVIS HÄRPÅ har undertecknade befullmäktigade undertecknat detta protokoll i Bryssel den sextonde november tjugohundrafem.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por la República de Corea
         Za Korejskou republiku
         For Republikken Korea
         Für die Republik Korea
         Korea Vabariigi nimel
         Για τη Δημοκρατία της Κορέας
         For the Republic of Korea
         Pour la République de Corée
         Per la Repubblica di Corea
         Korejas Republikas vārdā
         Korėjos Respublikos vardu
         A Koreai Köztársaság részéről
         Għar-Repubblíka tal-Korea
         Voor de Republiek Korea
         W imieniu Republiki Korei
         Pela República da Coreia
         Za Kórejskú republiku
         Za Republiko Korejo
         Korean tasavallan puolesta
         På Republiken Koreas vägnar

      (1)  Nolīguma autentiskās versijas 11 ES oficiālajās valodās (spāņu, dāņu, vācu, grieķu, angļu, franču, itāļu, holandiešu, portugāļu, somu, zviedru) ir publicētas OV L 90, 30.3.2001., 46. lpp. Čehu, igauņu, latviešu, lietuviešu, ungāru, maltiešu, poļu, slovāku un slovēņu versijas ir publicētas šajā Oficiālajā Vēstnesī.

 ---documentbreak--- NA ---documentbreak---

               19.12.2005

               LV

               Eiropas Savienības Oficiālais Vēstnesis

               L 332/7

         TIRDZNIECĪBAS UN SADARBĪBAS PAMATNOLĪGUMS
   starp Eiropas Kopienu un tās dalībvalstīm, no vienas puses, un Korejas Republiku, no otras puses
   BEĻĢIJAS KARALISTE,
   DĀNIJAS KARALISTE,
   VĀCIJAS FEDERATĪVĀ REPUBLIKA,
   GRIEĶIJAS REPUBLIKA,
   SPĀNIJAS KARALISTE,
   FRANCIJAS REPUBLIKA,
   ĪRIJA,
   ITĀLIJAS REPUBLIKA,
   LUKSEMBURGAS LIELHERCOGISTE,
   NĪDERLANDES KARALISTE,
   AUSTRIJAS REPUBLIKA,
   PORTUGĀLES REPUBLIKA,
   SOMIJAS REPUBLIKA,
   ZVIEDRIJAS KARALISTE,
   LIELBRITĀNIJAS UN ZIEMEĻĪRIJAS APVIENOTĀ KARALISTE,
   Eiropas Kopienas dibināšanas līguma un Līguma par Eiropas Savienību Puses, šeit turpmāk “dalībvalstis”, un
   EIROPAS KOPIENA,
   no vienas puses, un
   KOREJAS REPUBLIKA,
   no otras puses,
   ŅEMOT VĒRĀ tradicionālās draudzības saiknes starp Korejas Republiku, Eiropas Kopienu un tās dalībvalstīm;
   APLIECINOT Pušu atbalstu demokrātijas principiem un cilvēka pamattiesībām, kā noteikts Vispārējā cilvēktiesību deklarācijā;
   APSTIPRINOT vēlmi veidot regulāru politisko dialogu starp Eiropas Savienību un Korejas Republiku, pamatojoties uz kopīgām vērtībām un nolūkiem;
   ATZĪSTOT, ka Vispārējā vienošanās par tarifiem un tirdzniecību (VVTT) ir nozīmīga starptautiskās tirdzniecības veicināšanā vispār un divpusēja tirdzniecībā īpaši un ka gan Korejas Republika, gan Eiropas Kopiena ir vienlīdzīgi saistītas ar brīvās tirdzniecības un tirgus ekonomikas principiem, kas ir minētās vienošanās pamatā;
   APLIECINOT, ka gan Korejas Republika, gan Eiropas Kopiena un tās dalībvalstis ir apņēmušās pilnībā īstenot saistības, kuras tām uzliek Līguma par Pasaules Tirdzniecības organizācijas (PTO) izveidošanu ratifikācija;
   APZINOTIES vajadzību veicināt VVTT Urugvajas raunda rezultātu pilnīgu īstenošanu un vajadzību piemērot visus starptautisko tirdzniecību reglamentējošos noteikumus pārredzamā un nediskriminējošā veidā;
   ATZĪSTOT, cik svarīgi ir stiprināt pašreizējās attiecības Pušu starpā ar nolūku uzlabot to savstarpējo sadarbību, un kopējo vēlmi nostiprināt, padziļināt un dažādot Pušu attiecības abpusējas intereses jomās, pamatojoties uz vienlīdzību, nediskrimināciju, ievērojot dabisko vidi un abpusējo labumu;
   VĒLOTIES IZVEIDOT labvēlīgus apstākļus ilgspējīgai izaugsmei un tirdzniecības dažādošanai, kā arī dažādās abpusējas intereses ekonomiskās sadarbības jomās;
   UZSKATOT, ka Pusēm ir izdevīgi institucionalizēt attiecības un izveidot ekonomisko sadarbību starp tām, jo šāda sadarbība veicinātu turpmāku tirdzniecības un ieguldījumu attīstību;
   APZINOTIES, cik svarīgi ir veicināt tieši saistīto indivīdu un vienību iesaistīšanu sadarbībā, jo īpaši uzņēmējus un tos pārstāvošās organizācijas;
   BEĻĢIJAS KARALISTE:
   Erik DERYCKE,
   ārlietu ministru,
   DĀNIJAS KARALISTE:
   Niels HELVEG PETERSEN,
   ārlietu ministru,
   VĀCIJAS FEDERATĪVĀ REPUBLIKA:
   Werner HOYER,
   ārlietu valsts ministru,
   GRIEĶIJAS REPUBLIKA:
   Georgios PAPANDREOU,
   ārlietu ministra vietnieku,
   SPĀNIJAS KARALISTE:
   Abel MATUTES,
   ārlietu ministru,
   FRANCIJAS REPUBLIKA:
   Michel BARNIER,
   ministru ar atbildību par Eiropas lietām,
   ĪRIJA:
   Gay MITCHELL,
   Eiropas lietu valsts ministru premjerministra birojā,
   ITĀLIJAS REPUBLIKA:
   Lamberto DINI,
   ārlietu ministru,
   LUKSEMBURGAS LIELHERCOGISTE:
   Jacques F. POOS,
   ārlietu ministru,
   NĪDERLANDES KARALISTE:
   Hans VAN MIERLO,
   ārlietu ministru,
   AUSTRIJAS REPUBLIKA:
   Wolfgang SCHÜSSEL,
   federālo ārlietu ministru,
   PORTUGĀLES REPUBLIKA:
   Jaime GAMA,
   ārlietu ministru,
   SOMIJAS REPUBLIKA:
   Tarja HALONEN,
   ārlietu ministri,
   ZVIEDRIJAS KARALISTE:
   Lena HJELM-WALLÉN,
   ārlietu ministri,
   LIELBRITĀNIJAS UN ZIEMEĻĪRIJAS APVIENOTĀ KARALISTE:
   David DAVIS,
   valsts ministru, ārlietu un sadraudzības lietu ministrija,
   EIROPAS KOPIENA:
   Dick SPRING,
   ārlietu ministru (Īrija),
   pašreizējo Eiropas Savienības Padomes priekšsēdētāju,
   Sir Leon BRITTAN,
   Eiropas Kopienu Komisijas priekšsēdētāja vietnieku,
   KOREJAS REPUBLIKA:
   Ro-Myung GONG,
   ārlietu ministru,
   KURI, iepazinušies ar pārējo Pušu pilnvarām un atzinuši tās par likumīgām un spēkā esošām,
   IR VIENOJUŠĀS PAR TURPMĀKO.
   1. pants
   Sadarbības pamats
   Demokrātisko principu un cilvēka pamattiesību ievērošana, kā norādīts Vispārējā cilvēktiesību deklarācijā, ir Pušu iekšpolitikas un ārpolitikas pamatā un ir šā nolīguma būtiska sastāvdaļa.
   2. pants
   Sadarbības mērķi
   Lai pastiprinātu sadarbību Pušu starpā, tās uzņemas veicināt ekonomisko attiecību turpmāku attīstību Pušu starpā. Jo īpaši Puses cenšas:

               a)

               pastiprināt, izveidot sadarbību tirdzniecībā un dažādot to savstarpēji izdevīgā veidā;

               b)

               izveidot ekonomisko sadarbību abpusējas intereses jomās, tostarp zinātnisko un tehnoloģisko sadarbību, kā arī rūpniecisko sadarbību;

               c)

               sekmēt sadarbību uzņēmumu starpā, veicinot investīcijas abās pusēs un sekmējot labāku savstarpēju sapratni.

         3. pants
   Politiskais dialogs
   Izveido regulāru politisko dialogu starp Eiropas Savienību un Korejas Republiku, pamatojoties uz kopīgām vērtībām un nolūkiem. Šis dialogs notiek saskaņā ar procedūru, par kuru vienojas Eiropas Savienības un Korejas Republikas kopīgajā deklarācijā par šo jautājumu.
   4. pants
   Vislielākās labvēlības režīms
   Atbilstoši tiesībām un pienākumiem saskaņā ar Pasaules Tirdzniecības organizāciju Puses apņemas piešķirt viena otrai vislielākās labvēlības režīmu.
   5. pants
   Tirdznieciskā sadarbība
   1.   Līgumslēdzējas puses apņemas veicināt savstarpējas tirdzniecības attīstību un dažādošanu pēc iespējas augstākā līmenī un savstarpēji izdevīgā veidā.
   Puses apņemas noteikt labākus nosacījumus pieejai tirgum. Tās nodrošina, ka piemērojamos vislielākās labvēlības režīma muitas nodokļus nosaka, ņemot vērā dažādus faktorus, tostarp vienas Puses vietējā tirgus situāciju un otras Puses eksporta intereses. Līgumslēdzējas puses apņemas strādāt tirdzniecības šķēršļu likvidēšanas jomā, jo īpaši izmantojot beztarifu barjeru savlaicīgu atcelšanu un veicot pasākumus, lai uzlabotu pārredzamību, ņemot vērā starptautisko organizāciju veikumu šajā jomā.
   2.   Puses veic pasākumus, lai īstenotu politiku, kuras mērķis ir:

               a)

               daudzpusēja un divpusēja sadarbība jautājumos, kas saistīti ar tirdzniecības attīstību, kuri interesē abas puses, tostarp turpmāku PTO rīcību. Tālab Puses savstarpēji sadarbojas starptautiskā līmenī, lai risinātu tirdzniecības problēmas, kas ir to kopīgajās interesēs;

               b)

               veicināt informācijas apmaiņu uzņēmēju starpā un rūpniecisko sadarbību uzņēmumu starpā, lai dažādotu un palielinātu pašreizējās tirdzniecības plūsmas;

               c)

               tirdzniecības veicināšanas pasākumu izpēte un ieteikšana, kas sekmē tirdzniecības attīstību;

               d)

               veicināt sadarbību starp kompetentiem Eiropas Kopienas, tās dalībvalstu un Korejas muitas dienestiem;

               e)

               uzlabot rūpniecības, lauksaimniecības un zvejniecības produktu pieeju tirgum;

               f)

               uzlabot pakalpojumu, piemēram, finanšu un sakaru pakalpojumu, pieeju tirgum;

               g)

               nostiprināt sadarbību standartu un tehnisko noteikumu jomā;

               h)

               efektīvi aizsargāt intelektuālo, rūpniecisko un komerciālo īpašumu;

               i)

               organizēt tirdzniecības un ieguldījumu vizītes;

               j)

               organizēt vispārīgas un vienas nozares tirdzniecības izstādes.

         3.   Puses veicina saimniecisko darbību godīgu konkurenci, pilnībā izpildot savas valsts attiecīgos normatīvos aktus.
   4.   Atbilstoši saistībām saskaņā ar PTO Valsts iepirkuma nolīgumu Puses nodrošina dalību iepirkuma līgumos uz nediskriminējoša un savstarpības pamata.
   Tās turpina apspriešanos par turpmāku abpusēju attiecīgo valsts pasūtījumu tirgu atvēršanu citās nozarēs, piemēram, valsts pasūtījumu telekomunikācijas jomā.
   6.pants
   Lauksaimniecība un zivsaimniecība
   1.   Puses vienojas veicināt sadarbību lauksaimniecības un zivsaimniecības jomā, tostarp dārzkopībā un zivkopībā. Pamatojoties uz apspriedēm par attiecīgo lauksaimniecības vai zivsaimniecības politiku, Puses pēta:

               a)

               lauksaimniecības un zivju produktu palielinātas tirdzniecības iespējas;

               b)

               sanitāro un fitosanitāro pasākumu, kā arī ar vidi saistīto pasākumu ietekmi uz tirdzniecību;

               c)

               saikni starp lauksaimniecību un lauku vidi;

               d)

               izpēti lauksaimniecības un zivsaimniecības jomās, tostarp dārzkopībā un zivkopībā.

         2.   Vajadzības gadījumā piemēro 1. punkta noteikumus produktiem un pakalpojumiem, kas ir saistīti ar lauksaimniecības pārstrādes rūpniecību.
   3.   Puses apņemas izpildīt PTO Nolīguma par sanitārajiem un fitosanitārajiem pasākumiem noteikumus un vēlas konsultēties pēc kādas no Pusēm pieprasījuma, lai apspriestu otras Puses priekšlikumus par sanitāro un fitosanitāro pasākumu piemērošanu un saskaņošanu, ņemot vērā standartus, par kurām ir vienojušās citas starptautiskās organizācijas, piemēram, SEB, SAAK un Pārtikas kodekss.
   7.pants
   Jūras transports
   1.   Puses apņemas virzīties uz neierobežotas pieejas starptautiskajam jūras tirgum un satiksmei mērķi, pamatojoties uz godīgu konkurenci uz komerciāliem pamatiem saskaņā ar šā panta noteikumiem:

               a)

               iepriekš minētais noteikums neskar tiesības un pienākumus, kas izriet no ANO Konvencijas par līnijpārvadātāju konferenču rīcības kodeksu, kuri piemērojami vienai vai otrai šā nolīguma Pusei. Jūras pārvadātāji, kas nav konferences biedri, varēs brīvi darboties, konkurējot ar konferences biedriem, kamēr vien viņi ievēro principu godīgi konkurēt uz komerciāliem pamatiem;

               b)

               Puses apstiprina savas saistības izveidot godīgu un konkurētspējīgu vidi sauso un šķidro beztaras preču pārvadājumiem. Paturot prātā šīs saistības, Korejas Republika veic vajadzīgos pasākumus, lai pakāpeniski samazinātu pašreizējo izraudzīto beztaras preču kravas rezervēšanu Korejas karoga kuģiem pārejas laikā, kurš beidzas 1998. gada 31. decembrī.

         2.   Ņemot vērā 1. punkta nolūku, Puses:

               a)

               atturas no kravas dalīšanas noteikumu ieviešanas turpmākos divpusējos nolīgumos ar trešām valstīm attiecībā uz sauso un šķidro beztaras preču līnijpārvadājumiem, izņemot tādos ārkārtas apstākļos attiecībā uz līnijpārvadājumiem, kad vienas vai otras šā nolīguma Puses kuģošanas sabiedrībām citādi nav iespējas sekmīgi iesaistīties tirdzniecībā uz un no attiecīgās trešās valsts;

               b)

               stājoties spēkā šim nolīgumam, atturas no to administratīvo, tehnisko pasākumu un tiesību aktu īstenošanas, kuri var diskriminējoši ietekmēt pašu pilsoņus vai uzņēmumus un otru Pusi attiecībā uz pakalpojumu sniegšanu starptautiskajā jūras transportā;

               c)

               kuģiem, kurus vada otras Puses pilsoņi vai uzņēmumi, piešķir ne mazāk labvēlīgu režīmu kā pašas kuģiem attiecībā uz piekļuvi ostām, kas atvērtas starptautiskajai tirdzniecībai, šo ostu infrastruktūras un ostu palīgpakalpojumu izmantošanu, kā arī attiecībā uz saistītajām maksām un atlīdzību, muitas pakalpojumiem, enkurvietām un iekraušanas un izkraušanas iekārtām.

         3.   Šā panta nolūkā pieeja starptautiskajam jūras tirgum ietver, cita starpā, katras Puses starptautisko jūras transporta pakalpojumu sniedzēju tiesības organizēt tiešos pārvadāšanas pakalpojumus, kuros daļa ceļa veicama pa jūru, un šim nolūkam tieši noslēgt līgumus ar vietējiem transporta pakalpojumu, kas nav jūras transports, sniedzējiem otras Puses teritorijā, neskarot piemērojamos valstspiederības ierobežojumus attiecībā uz preču un pasažieru pārvadājumiem ar šiem citiem transporta veidiem.
   4.   Šā panta noteikumi attiecas uz Eiropas Kopienas uzņēmumiem un Korejas uzņēmumiem. Šā panta noteikumu labuma guvēji ir arī kuģošanas sabiedrības, kuras izveidotas ārpus Eiropas Kopienas vai Korejas Republikas un kuras vada dalībvalsts vai Korejas Republikas valstspiederīgie, ja to kuģi ir reģistrēti attiecīgajā dalībvalstī vai Korejas Republikā saskaņā ar attiecīgajiem tiesību aktiem.
   5.   Jautājumu par darbībām Eiropas Kopienā un kuģu aģentūras darbībām Korejas Republikā vajadzības gadījumā risina ar īpašiem nolīgumiem.
   8. pants
   Kuģu būve
   1.   Puses vienojas sadarboties kuģu būves jomā, lai veicinātu godīgus un konkurētspējīgus tirgus apstākļus, un ņem vērā nopietnu strukturālo nelīdzsvarotību starp piedāvājumu un pieprasījumu un tirgus tendencēm, kas vājina pasaules kuģu būves nozari. Šo iemeslu dēļ saskaņā ar ESAO nolīgumu par kuģu būvi Puses nenosaka nevienu pasākumu un neveic nevienu darbību, kas atbalsta kuģu būves nozari, kura izjauktu konkurenci vai ļautu kuģu būves nozarei izvairīties no sarežģītas situācijas nākotnē.
   2.   Puses vienojas konsultēties pēc vienas vai otras Puses pieprasījuma attiecībā uz ESAO nolīguma par kuģu būvi īstenošanu, informācijas apmaiņu par kuģu un kuģu būves attīstību pasaules tirgū, kā arī par jebkuru citu problēmu, kas rodas šajā nozarē.
   Kuģu būves nozares pārstāvjus var lūgt piedalīties kā novērotājus šādās apspriedēs, Pusēm par to vienojoties.
   9.pants
   Intelektuālā, rūpnieciskā un komerciālā īpašuma aizsardzība
   1.   Puses apņemas nodrošināt intelektuālā, rūpnieciskā un komerciālā īpašuma tiesībām atbilstošu un efektīvu aizsardzību, tostarp efektīvus līdzekļus šādu tiesību piemērošanai.
   2.   Puses vienojas īstenot PTO Līgumu par intelektuālā īpašuma tiesībām, kas saistītas ar tirdzniecību, ne vēlāk kā līdz 1996. gada 1. jūlijam (1).
   3.   Puses apstiprina, ka tās piešķir lielu nozīmi saistībām, kas ietvertas daudzpusējās konvencijās par intelektuālā īpašuma tiesību aizsardzību. Puses cenšas, lai, cik drīz vien iespējams, pievienotos pielikumā minētajām konvencijām, kurām tās vēl nav pievienojušās.
   10. pants
   Tehniskie noteikumi, standarti un atbilstības novērtēšana
   1.   Neskarot Pušu starptautiskās saistības, atbilstīgi to kompetencei un saskaņā ar attiecīgajiem tiesību aktiem, Puses veicina starptautiski atzīto standartu un atbilstības novērtēšanas sistēmu izmantošanu.
   Tālab īpaša vērība jāpievērš:

               a)

               informācijas un tehnisko ekspertu apmaiņai standartizācijas, akreditācijas, metroloģijas un sertifikācijas jomā, kā arī attiecīgā gadījumā kopīgas izpētes jomā;

               b)

               savstarpējas apmaiņas un kontaktu veicināšanai starp attiecīgajām organizācijām un iestādēm;

               c)

               nozaru apspriedēm;

               d)

               sadarbībai kvalitātes vadības darbībās;

               e)

               sadarbības stiprināšanai tehnisko noteikumu jomā, jo īpaši, noslēdzot nolīgumu par atbilstības novērtēšanas rezultātu savstarpēju atzīšanu, kas ir tirdzniecības veicināšanas līdzeklis un kurš novērsīs jebkuru tirdzniecības attīstības pārtraukšanu;

               f)

               dalībai un sadarbībai attiecīgos starptautiskos nolīgumos, lai veicinātu saskaņotu standartu pieņemšanu.

         2.   Puses nodrošina, ka standarti un atbilstības novērtēšanas darbības nerada nevajadzīgus tirdzniecības šķēršļus.
   11. pants
   Apspriedes
   1.   Puses vienojas veicināt informācijas apmaiņu par tirdzniecības pasākumiem.
   Puses apņemas savlaicīgi informēt otru Pusi par pasākumu piemērošanu, kas maina ievedmuitas nodokļiem piemēroto vislielākās labvēlības režīmu, kuri ietekmē otras Puses eksportu.
   Katra Puse var pieprasīt apspriedes par tirdzniecības pasākumiem. Šāda pieprasījuma gadījumā apspriedes notiek, tiklīdz iespējams, lai, cik drīz vien iespējams, panāktu savstarpēji pieņemamu, konstruktīvu risinājumu.
   2.   Puses vienojas informēt otru Pusi par antidempinga procedūru uzsākšanu pret otras Puses produkciju.
   Pilnībā ievērojot PTO nolīgumus par antidempinga un antisubsidēšanas pasākumiem, Puses izrāda atsaucību un nodrošina atbilstošu iespēju apspriedēm par tādiem iebildumiem, kādus izsaka jebkura no Pusēm attiecībā uz antidempinga un antisubsidēšanas procedūru.
   3.   Puses vienojas apspriesties viena ar otru par jebkurām domstarpībām, kas var rasties, īstenojot šo nolīgumu. Ja viena vai otra Puse pieprasa šādu apspriedi, tā notiek, tiklīdz iespējams. Puse, izsakot pieprasījumu, nodrošina otru pusi ar visu informāciju, kas ir nepieciešama situācijas sīkākai pārbaudei. Izmantojot šādas apspriedes, mēģina atrisināt tirdzniecības domstarpības pēc iespējas ātrāk.
   4.   Šā panta noteikumi nekādā veidā neierobežo Pušu tirdzniecības pasākumu pieņemšanas un pārveidošanas iekšējo kārtību, kā arī paziņošanas, apspriešanās un domstarpību risināšanas mehānismu, kas noteikts PTO nolīgumos.
   12. pants
   Ekonomiskā un rūpnieciskā sadarbība
   1.   Puses, ņemot vērā abpusējās intereses un savu attiecīgo ekonomikas politiku un mērķus, veicina ekonomisko un rūpniecisko sadarbību jomās, kuras tās uzskata par piemērotām.
   2.   Šādas sadarbības mērķi jo īpaši ir:

               —

               veicināt informācijas apmaiņu uzņēmēju starpā un attīstīt un uzlabot pašreizējos tīklus, vienlaikus nodrošinot personas datu pietiekamu aizsardzību,

               —

               veikt informācijas apmaiņu par sadarbības nosacījumiem pakalpojumu jomā, kā arī informācijas infrastruktūru jomā,

               —

               veicināt abpusēji izdevīgus ieguldījumus un veidot ieguldījumiem labvēlīgus apstākļus,

               —

               uzlabot ekonomisko vidi un uzņēmējdarbības apstākļus.

         3.   Šim nolūkam Puses veicina, cita starpā:

               a)

               ekonomisko saikņu Pušu starpā dažādošanu un nostiprināšanu;

               b)

               nozaru īpašo sadarbības kanālu izveidošanu;

               c)

               uzņēmumu savstarpējo rūpniecisko sadarbību, jo īpaši starp maziem un vidējiem uzņēmumiem;

               d)

               Pušu ekonomikas noturīgu attīstību;

               e)

               ražošanas veidus, kas nekaitē videi;

               f)

               ieguldījumu un tehnoloģiju plūsmu;

               g)

               attiecīgās uzņēmējdarbības vides sapratnes un savstarpējas izpratnes palielināšanu.

         13. pants
   Narkotikas un naudas atmazgāšana
   1.   Puses sadarbojas politikas un pasākumu lietderības un efektivitātes paaugstināšanā, lai pretotos nelegālai narkotiku un psihotropu vielu ražošanai, piegādei un tirdzniecībai, ieskaitot prekursoru ķīmisko vielu novirzīšanas novēršanu, kā arī narkotiku pieprasījuma novēršanā un samazināšanā. Sadarbība šajā jomā balstās uz savstarpējām apspriedēm un ciešu koordināciju starp Pusēm saistībā ar mērķiem un pasākumiem dažādās ar narkotikām saistītās jomās.
   2.   Puses vienojas, ka jāpieliek lielas pūles un jāsadarbojas, lai novērstu to, ka to finanšu sistēmas izmanto, lai legalizētu ienākumus no noziedzīgām darbībām vispār, jo īpaši no nodarījumiem, kas saistīti ar narkotikām.
   Sadarbības mērķis šajā jomā ir piemērotu standartu izveidošana pret naudas atmazgāšanu, ņemot vērā standartus, kas pieņemti starptautiskajos forumos šajā jomā, jo īpaši Finanšu darījumu darba grupā (FATF).
   14. pants
   Sadarbība zinātnes un tehnoloģijas jomā
   1.   Saskaņā ar Pušu abpusējām interesēm un to politikas mērķiem zinātnē, Puses apņemas veicināt sadarbību zinātnes un tehnoloģijas jomā. Šim nolūkam Puses jo īpaši veicina:

               —

               informācijas apmaiņu un zinātību (know-how) zinātnes un tehnoloģijas jomā,

               —

               dialogu par attiecīgās izpētes un tehnoloģiju attīstības politikas izstrādi un īstenošanu,

               —

               sadarbību informācijas tehnoloģijas jomā, kā arī tehnoloģijās un nozarē, kas ietekmē savstarpējo izmantojamību ar globālo informācijas sabiedrību,

               —

               sadarbību enerģētikas un vides aizsardzības jomā,

               —

               sadarbību kopīgas intereses zinātnes un tehnoloģijas nozarē.

         2.   Lai sasniegtu attiecīgās politikas mērķus, Puses cita starpā veicina:

               —

               informācijas apmaiņu par izpētes projektiem enerģētikas, vides aizsardzības, sakaru un informācijas tehnoloģijas jomā un informācijas tehnoloģijas nozarē,

               —

               zinātnieku apmācību attiecīgā veidā,

               —

               tehnoloģiju nodošanu, pamatojoties uz abpusēju labumu,

               —

               kopīgu semināru organizēšanu, kuros sanāk abu Pušu vadošie zinātnieki, un

               —

               abu Pušu pētniekus veikt kopīgu izpēti abpusējas intereses jomās.

         3.   Puses vienojas, ka visa sadarbība un kopīga rīcība zinātnes un tehnoloģijas jomā notiek uz savstarpīguma pamata.
   Puses vienojas efektīvi aizsargāt informāciju un intelektuālo īpašumu, kas izriet no sadarbības, no citu personu ļaunprātīgas vai neatļautas izmantošanas, kas nav tā likumīgie īpašnieki.
   Vienas Puses iestādēm, organizācijām un uzņēmumiem piedaloties otras Puses īpašās izpētes un tehnoloģijas attīstības programmās, piemēram, tajās, kas izstrādātās saskaņā ar Eiropas Kopienas vispārējo pamatprogrammu, šāda dalība un tās rezultātā iegūto zināšanu izplatīšana un izmantošana notiek saskaņā ar otras Puses noteiktajiem vispārējiem noteikumiem.
   4.   Sadarbības prioritātes nosaka, Pusēm apspriežoties. Ievērojot iepriekš minēto punktu, veicina privātā sektora iestāžu, organizāciju un uzņēmumu dalību sadarbībā un īpašos kopīgas intereses izpētes projektos.
   15. pants
   Sadarbība vides jautājumos
   Puses veido sadarbības attiecības, cenšoties aizsargāt un saglabāt vidi. Šī sadarbība ietver:

               —

               informācijas apmaiņu par vides politiku un tās īstenošanu Eiropas Komisijas attiecīgo amatpersonu un Korejas Republikas attiecīgo iestāžu starpā,

               —

               informācijas apmaiņu par videi draudzīgām tehnoloģijām,

               —

               personāla apmaiņu,

               —

               sadarbības veicināšanu tajos vides jautājumos, kas ir izskatīti starptautiskos forumos, kuros piedalījās Eiropas Kopiena un Korejas Republika, jo īpaši ANO Noturīgas attīstības komisijā un citos forumos, kuros debatē par starptautiskajām konvencijām par vidi,

               —

               apspriedi par noturīgas attīstības prakses īstenošanu, jo īpaši sadarbību Agenda 21 un citu turpmāko darbību īstenošanā no Apvienot Nāciju Organizācijas konferences par vidi un attīstību (UNCED),

               —

               sadarbību kopīgos vides projektos.

         16. pants
   Enerģētika
   Puses atzīst enerģētikas nozares nozīmi ekonomikas un sociālajā attīstībā un ir gatavas atbilstoši to kompetencei paplašināt sadarbību šajā jomā. Šādas sadarbības mērķi ir:

               —

               veicināt tirgus ekonomikas principu, nosakot patēriņa cenas atbilstoši tirgus principiem,

               —

               dažādot energoapgādi,

               —

               izstrādāt jaunus atjaunojamus enerģijas veidus,

               —

               sasniegt racionālu enerģijas izmantošanu, jo īpaši, veicinot pieprasījuma pārvaldību, un

               —

               radīt iespējami labvēlīgus nosacījumus tehnoloģijas nodošanai, lai veicinātu efektīvu enerģijas izmantošanu.

         Tālab Puses vienojas veicināt kopīgu pētījumu un izpētes veikšanu, kā arī kontaktus par enerģijas plānošanu atbildīgo starpā.
   17.pants
   Sadarbība kultūras, informācijas un sakaru jomā
   Puses apņemas izveidot sadarbību informācijas un sakaru jomā, lai veicinātu labāku savstarpēju izpratni, ņemot vērā kultūras aspektu Pušu attiecībās.
   Šāda sadarbība var izpausties šādi:

               —

               informācijas apmaiņa par kopīgas intereses jautājumiem par kultūru un informāciju,

               —

               kultūras pasākumu organizēšana,

               —

               kultūras sakari un

               —

               akadēmiskas apmaiņas programmas.

         18. pants
   Sadarbība trešo valstu attīstībā
   Puses vienojas apmainīties ar informāciju par savu attīstības atbalsta politiku, lai izveidotu regulāru dialogu par šīs politikas mērķiem un par attiecīgām attīstības atbalsta programmām trešās valstīs. Tās izpēta, kādā apmērā iespējama nozīmīgāka sadarbība, saskaņā ar Pušu attiecīgajiem tiesību aktiem un nosacījumiem, kādus piemēro šādu programmu īstenošanai.
   19. pants
   Apvienotā komiteja
   1.   Saskaņā ar šo nolīgumu Puses izveido Apvienoto komiteju, kuru veido Eiropas Savienības Padomes locekļu pārstāvji un Eiropas Komisijas pārstāvji, no vienas puses, un Korejas Republikas pārstāvji, no otras puses. Apspriedes notiek komitejā, lai sekmētu īstenošanu un veicinātu šā nolīguma vispārējos mērķus.
   2.   Apvienotā komiteja:

               —

               nodrošina, ka Nolīgums darbojas pareizi,

               —

               pēta abu Pušu tirdzniecības un sadarbības attīstību,

               —

               meklē attiecīgas metodes, lai izvairītos no problēmām, kuras varētu rasties Nolīgumā minētajās jomās,

               —

               meklē tirdzniecības attīstības un dažādošanas veidus,

               —

               apmainās ar viedokļiem un izsaka priekšlikumus par jebkuru kopīgas intereses jautājumu, kas saistīts ar tirdzniecību un sadarbību, tostarp par turpmāku darbību un pieejamajiem resursiem šādas darbības veikšanai,

               —

               sniedz ieteikumus attiecībā uz tirdzniecības un sadarbības paplašināšanas veicināšanu, ņemot vērā vajadzību saskaņot iecerētos pasākumus.

         3.   Apvienotā komiteja parasti sanāk reizi gadā Briselē vai Seulā. Komitejas ārkārtas sēdes notiek pēc jebkuras Puses lūguma. Apvienoto komiteju pārmaiņus vada viena vai otra Puse.
   4.   Apvienotā komiteja var izveidot specializētās apakškomitejas, kas tai palīdzētu uzdevumu izpildē. Šīs apakškomitejas sagatavo sīki izstrādātus ziņojumus par savu darbību Apvienotajai komitejai uz katru sēdi.
   20. pants
   Definīcija
   Šajā nolīgumā “Puses” ir Eiropas Kopiena vai tās dalībvalstis vai Eiropas Kopiena un tās dalībvalstis atbilstoši to kompetencei, no vienas puses, un Korejas Republika, no otras puses.
   21. pants
   Stāšanās spēkā un darbības termiņš
   1.   Šis nolīgums stājas spēkā pirmajā mēneša dienā pēc dienas, kad Puses paziņo viena otrai par šim mērķim vajadzīgo procedūru pabeigšanu.
   2.   Šis nolīgums ir noslēgts uz pieciem gadiem. To automātiski pagarina katru gadu, ja vien Puses to nedenonsē rakstveidā sešus mēnešus pirms izbeigšanās datuma.
   22. pants
   Paziņojumi
   Paziņojumi, kas veikti saskaņā ar 21. pantu, jāiesniedz attiecīgi Eiropas Savienības Padomes Ģenerālsekretariātā un Korejas Republikas Ārlietu ministrijā.
   23. pants
   Šā nolīguma nepildīšana
   Ja kāda Puse uzskata, ka otra Puse nepilda kādu pienākumu saskaņā ar Nolīgumu, tā var veikt attiecīgus pasākumus. Izņemot īpaši steidzamus gadījumus, Puse vispirms iesniedz otrai Pusei visu attiecīgo informāciju, kas nepieciešama rūpīgai situācijas novērtēšanai, lai meklētu Pusēm pieņemamu risinājumu. Izvēloties veicamos pasākumus, priekšroka jādod pasākumiem, kuri vismazāk traucē šā nolīguma darbību. Par šādiem pasākumiem nekavējoties jāziņo otrai Pusei un par tiem apspriežas, ja otra Puse to pieprasa.
   24. pants
   Turpmākā attīstība
   Puses, savstarpēji vienojoties, var paplašināt šā nolīguma darbības jomu, lai paaugstinātu un papildinātu sadarbības līmeni, izmantojot nolīgumus par īpašām nozarēm vai darbībām.
   Attiecībā uz šā nolīguma īstenošanu jebkura no Pusēm var izteikt priekšlikumus par sadarbības jomu paplašināšanu, ņemot vērā Nolīguma piemērošanas gaitā gūto pieredzi.
   25. pants
   Deklarācijas un pielikums
   Kopīgā deklarācija un šā nolīguma pielikums ir tā neatņemama sastāvdaļa.
   26. pants
   Teritoriālā piemērošana
   Šo nolīgumu piemēro, no vienas puses, teritorijās, kurās piemēro Eiropas Kopienas dibināšanas līgumu, un saskaņā ar šajā līgumā izklāstītajiem nosacījumiem, un, no otras puses, Korejas Republikas teritorijā.
   27. pants
   Autentiskie teksti
   Šis nolīgums ir sastādīts divos eksemplāros dāņu, holandiešu, angļu, somu, franču, vācu, grieķu, itāļu, portugāļu, spāņu, zviedru un korejiešu valodā, un visi teksti ir vienlīdz autentiski.

      EN FE DE LO CUAL, los plenipotenciarios abajo firmantes suscriben el presente Acuerdo marco.
      TIL BEKRÆFTELSE HERAF har undertegnede befuldmægtigede underskrevet denne rammeaftale.
      ZU URKUND DESSEN haben die unterzeichneten Bevollmächtigten ihre Unterschriften unter dieses Rahmenabkommen gesetzt.
      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία-πλαίσιο.
      IN WITNESS WHEREOF the undersigned Plenipotentiaries have signed this Framework Agreement.
      EN FOI DE QUOI, les plénipotentiaires soussignés ont apposé leur signature au bas du présent accord-cadre.
      IN FEDE DI CHE, i plenipotenziari sottoscritti hanno apposto le loro firme in calce al presente accordo quadro.
      TEN BLIJKE WAARVAN de ondergetekende gevolmachtigden hun handtekening onder deze kaderovereenkomst hebben gesteld.
      EM FÉ DO QUE, os plenipotenciários abaixo assinados apuseram as suas assinaturas no final do presente acordo-quadro.
      TÄMÄN VAKUUDEKSI jäljempänä mainitut allekirjoittaneet täysivaltaiset edustajat ovat allekirjoittaneet tämän puitesopimuksen.
      TILL BEVIS härpå har undertecknade befullmäktigade ombud undertecknat detta ramavtal.

      Hecho en Luxemburgo, el veintiocho de octubre de mil novecientos noventa y seis.
      Udfærdiget i Luxembourg den otteogtyvende oktober nitten hundrede og seksoghalvfems.
      Geschehen zu Luxemburg am achtundzwanzigsten Oktober neunzehnhundertsechsundneunzig.
      Έγινε στο Λουξεμβούργο, στις είκοσι οκτώ Οκτωβρίου χίλια εννιακόσια ενενήντα έξι.
      Done at Luxembourg on the twenty-eighth day of October in the year one thousand nine hundred and ninety-six.
      Fait à Luxembourg, le vingt-huit octobre mil neuf cent quatre-vingt-seize.
      Fatto a Lussemburgo, addì ventotto ottobre millenovecentonovantasei.
      Gedaan te Luxemburg, de achtentwintigste oktober negentienhonderd zesennegentig.
      Feito no Luxemburgo, em vinte e oito de Outubro de mil novecentos e noventa e seis.
      Tehty Luxemburgissa kahdentenakymmenentenäkahdeksantena päivänä lokakuuta vuonna tuhatyhdeksänsataayhdeksänkymmentäkuusi.
      Som skedde i Luxemburg den tjugoåttonde oktober nittonhundranittiosex.

         POUR LE ROYAUME DE BELGIQUE
         VOOR HET KONINKRIJK BELGIË
         FÜR DAS KÖNIGREICH BELGIEN

         Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijke Gewest.
         Diese Unterschrift verbindet zugleich die Deutschsprachige Gemeinschaft, die Flämische Gemeinschaft, die Wallonische Region, die Flämische Region und die Region Brüssel-Hauptstadt.
         FOR KONGERIGET DANMARK

         FÜR DIE BUNDESREPUBLIK DEUTSCHLAND

         ΓΙΑ ΤΗΝ ΕΛΛΗΝΙΚΗ ΔΗΜΟΚΡΑΤΙΑ

         POR EL REINO DE ESPAÑA

         POUR LA RÉPUBLIQUE FRANÇAISE

         THAR CEANN NA hÉIREANN
         FOR IRELAND

         PER LA REPUBBLICA ITALIANA

         POUR LE GRAND-DUCHÉ DE LUXEMBOURG

         VOOR HET KONINKRIJK DER NEDERLANDEN

         FÜR DIE REPUBLIK ÖSTERREICH

         PELA REPÚBLICA PORTUGUESA

         SUOMEN TASAVALLAN PUOLESTA
         FÖR REPUBLIKEN FINLAND

         FÖR KONUNGARIKET SVERIGE

         FOR THE UNITED KINGDOM OF GREAT BRITAIN AND NORTHERN IRELAND

         POR LA COMUNIDAD EUROPEA
         FOR DET EUROPÆISKE FÆLLESSKAB
         FÜR DIE EUROPÄISCHE GEMEINSCHAFT
         ΓΙΑ ΤΗΝ ΕΥΡΩΠΑΪΚΗ ΚΟΙΝΟΤΗΤΑ
         FOR THE EUROPEAN COMMUNITY
         POUR LA COMMUNAUTÉ EUROPÉENNE
         PER LA COMUNITÀ EUROPEA
         VOOR DE EUROPESE GEMEENSCHAP
         PELA COMUNIDADE EUROPEIA
         EUROOPAN YHTEISÖN PUOLESTA
         FÖR EUROPEISKA GEMENSKAPEN

      (1)  Korejas Republikai, izņemot likumu par ķīmisko vielu izmantošanu lauksaimniecībā, kas stāsies spēkā no 1997. gada 1. janvāra, un likumu par sēklu ražošanu (un likums par ģeogrāfiskās izcelsmes norāžu aizsardzību), kas stāsies spēkā līdz 1998. gada 1. jūlijam, jāievēro sava tiesību aktu procedūra.


title: 2010/299/: Komisijas Lēmums ( 2010. gada 21. maijs ), ar kuru atceļ Lēmumu 2002/627/EK, ar ko izveido elektronisko sakaru tīklu un pakalpojumu Eiropas reglamentējošo iestāžu grupu  (Dokuments attiecas uz EEZ)

text:
               26.5.2010

               LV

               Eiropas Savienības Oficiālais Vēstnesis

               L 127/18

         KOMISIJAS LĒMUMS
   (2010. gada 21. maijs),
   ar kuru atceļ Lēmumu 2002/627/EK, ar ko izveido elektronisko sakaru tīklu un pakalpojumu Eiropas reglamentējošo iestāžu grupu
   (Dokuments attiecas uz EEZ)
   (2010/299/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Pēc elektronisko komunikāciju tīklu un pakalpojumu tiesiskā regulējuma izveides 2002. gadā atbilstīgi Eiropas Parlamenta un Padomes 2002. gada 7. marta Direktīvai 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (pamatdirektīva) (1), Eiropas Parlamenta un Padomes 2002. gada 7. marta Direktīvai 2002/19/EK par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu (piekļuves direktīva) (2), Eiropas Parlamenta un Padomes 2002. gada 7. marta Direktīvai 2002/20/EK par elektronisko komunikāciju tīklu un pakalpojumu atļaušanu (atļauju izsniegšanas direktīva) (3) un Eiropas Parlamenta un Padomes 2002. gada 7. marta Direktīvai 2002/22/EK par universālo pakalpojumu un lietotāju tiesībām attiecībā uz elektronisko sakaru tīkliem un pakalpojumiem (universālā pakalpojuma direktīva) (4) Komisija pieņēma Lēmumu 2002/627/EK (5), ar ko izveidoja valstu neatkarīgu regulatīvo iestāžu konsultatīvo grupu elektronisko sakaru tīklu un pakalpojumu jomā – Elektronisko sakaru tīklu un pakalpojumu Eiropas reglamentējošo iestāžu grupu (ERG).

               (2)

               ERG ir sniegusi pozitīvu ieguldījumu konsekventā regulatīvā praksē, veicinot sadarbību starp valstu regulatīvajām iestādēm (VRI) un starp VRI un Komisiju, kā arī nodrošinot kopīgu konsultatīvu sistēmu, kas sniedz ieteikumus un palīdz Komisijai elektronisko sakaru jomā.

               (3)

               Tiesiskais regulējums elektronisko komunikāciju jomā, kas pieņemts 2002. gadā, ir grozīts ar Eiropas Parlamenta un Padomes Direktīvu 2009/140/EK (6) un Eiropas Parlamenta un Padomes Direktīvu 2009/136/EK (7), kā arī papildināts ar Eiropas Parlamenta un Padomes 2009. gada 25. novembra Regulu (EK) Nr. 1211/2009, ar ko izveido Eiropas Elektronisko komunikāciju regulatoru iestādi (BEREC) un biroju (8).

               (4)

               Atbilstīgi Regulai (EK) Nr. 1211/2009 ar pašu BEREC izveidi un tās paplašinātu līdzdalību regulatīvās politikas izstrādē, kā arī mehānismos, kuru mērķis ir nodrošināt konsekventu tiesību aktu piemērošanu dalībvalstīs, pārskatītajā tiesiskajā regulējumā tiek stiprināta kādreizējā ERG loma un tai tiek piešķirta lielāka nozīme. Konkrēti, ar minēto regulu BEREC aizstāj ERG un darbojas kā ekskluzīvs forums valsts regulatīvo iestāžu sadarbībai un šo iestāžu sadarbībai ar Komisiju, lai veiktu visus ES regulējumā noteiktos pienākumus.

               (5)

               Tāpēc Lēmums 2002/627/EK ir jāatceļ,

         IR PIEŅĒMUSI ŠO LĒMUMU.
   Vienīgais pants
   Ar šo no 2010. gada 1. jūnija atceļ Lēmumu 2002/627/EK.

      Briselē, 2010. gada 21. maijā

            Komisijas vārdā –

            priekšsēdētājs

         José Manuel BARROSO

      (1)  OV L 108, 24.4.2002., 33. lpp.

      (2)  OV L 108, 24.4.2002., 7. lpp.

      (3)  OV L 108, 24.4.2002., 21. lpp.

      (4)  OV L 108, 24.4.2002., 51. lpp.

      (5)  OV L 200, 30.7.2002., 38. lpp.

      (6)  OV L 337, 18.12.2009., 37. lpp.

      (7)  OV L 337, 18.12.2009., 11. lpp.

      (8)  OV L 337, 18.12.2009., 1. lpp.


title: Padomes Lēmums (1998. gada 19. marts) par vienotas formas uzturēšanās atļauju plēves paraugu izgatavošanas izmaksu dalīšanu

text:
Svarīgs juridisks paziņojums

|

31998D0243

Oficiālais Vēstnesis L 099 , 31/03/1998 Lpp. 0001 - 0001

		Padomes Lēmums(1998. gada 19. marts)par vienotas formas uzturēšanās atļauju plēves paraugu izgatavošanas izmaksu dalīšanu(98/243/TI)EIROPAS SAVIENĪBAS PADOME,ņemot vērā Līgumu par Eiropas Savienību, un jo īpaši tā K8. panta 2. punkta otrās daļas otro ievilkumu,ņemot vērā Vienoto rīcību (1996. gada 16. decembris), ko Padome, pamatojoties uz Līguma par Eiropas Savienību K3. pantu, pieņēmusi attiecībā uz vienotu uzturēšanās atļauju formu [1], un jo īpaši tās 2. panta 1. punktu,tā kā Padomes pieņemtās tehniskās specifikācijas, kas paredzētas minētās Vienotās rīcības 2. panta 1. punktā, ietver plēves paraugu izgatavošanu vienotas formas uzturēšanās atļaujām;tā kā Nīderlandes Karaliste ir paudusi vēlmi sagatavot plēves paraugus pārējo dalībvalstu vārdā;tā kā plēves paraugu sagatavošanas izmaksas, kas radīsies Nīderlandes Karalistei, ir jāsadala starp dalībvalstīm,IR PIEŅĒMUSI ŠĀDU LĒMUMU.1. pantsAr šo Nīderlandes Karaliste ir pilnvarota dalībvalstu vārdā sagatavot plēves paraugus vienotas formas uzturēšanās atļaujām.2. pantsVienotas formas uzturēšanās atļauju plēves paraugu izgatavošanas izmaksu apjoms ir ECU 124667, tās finansē no dalībvalstu iemaksām. Finanšu iemaksas, kas jāveic katrai dalībvalstij, aprēķina, pamatojoties uz tās nacionālā kopprodukta attiecību pret dalībvalstu kopējo nacionālo kopproduktu, kas ir pamats Eiropas Kopienu vispārējā budžeta finansēšanai 1997. gadā [2]. "Nacionālais kopprodukts" šā panta izpratnē ir definēts Padomes Direktīvā 89/130/EEK, Euratom (1989. gada 13. februāris) par to, kā saskaņot nacionālā kopprodukta noteikšanu pēc tirgus cenām [3].3. pantsŠis lēmums stājas spēkā tā publicēšanas dienā Eiropas Kopienu Oficiālajā Vēstnesī.Briselē, 1998. gada 19. martāPadomes vārdā —priekšsēdētājsJ. Straw[1] OV L 7, 10.1.1997., 1. lpp.[2] OV L 44, 14.2.1997., 127. lpp.[3] OV L 49, 21.2.1989., 26. lpp.--------------------------------------------------


title: 2009/3/EK: Komisijas Lēmums ( 2008. gada 18. decembris ), ar ko izveido Kopienas vakcīnu rezerves pret Āfrikas zirgu mēri

text:
               6.1.2009

               LV

               Eiropas Savienības Oficiālais Vēstnesis

               L 2/9

      KOMISIJAS LĒMUMS

   (2008. gada 18. decembris),
   ar ko izveido Kopienas vakcīnu rezerves pret Āfrikas zirgu mēri
   (2009/3/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 6. panta 2. un 8. punktu,
   ņemot vērā Padomes 1992. gada 29. aprīļa Direktīvu 92/35/EEK, ar ko paredz kontroles noteikumus un pasākumus Āfrikas zirgu mēra apkarošanai (2), un jo īpaši tās 12. pantu,
   tā kā:

               (1)

               Āfrikas zirgu mēris (ĀZM) ir posmkāju pārnēsāta zirgu dzimtas slimība, kas lielākoties izplatīta Subsahāras Āfrikā. Dažreiz šī slimība izplatījusies ārpus Āfrikas līdz pat Indijai, kā arī Ziemeļāfrikā un Ibērijas pussalā, un teritorijā starp divām pēdējām minētajām. Slimību izraisa orbivīruss, kurš ir līdzīgs infekciozā katarālā drudža izraisītājam vīrusam. Tomēr atšķirībā no infekciozā katarālā drudža, ar ko slimo aitas un liellopi, ĀZM gandrīz vienmēr zirgiem izraisa nāvi.

               (2)

               Neitralizējot vīrusu, identificēti deviņi pēc antigēna atšķirīgi ĀZM vīrusa serotipi, bet novērots, ka vakcīnu ražošanā izmantotais 1. un 2., 3. un 7., 5. un 8., 6. un 9. serotips savstarpēji reaģē.

               (3)

               Infekciozā katarālā drudža pastāvīgā klātbūtne dažās dalībvalstīs ir pietiekams pierādījums, ka slimības skartajās teritorijās gandrīz nepārtraukti ir sastopami tās pārnēsātāji. ĀZM vīrusam un infekciozā katarālā drudža vīrusam ir viens un tas pats pārnēsātājs Culicoides, un tāpēc risks, ka vīrusu varētu ienest dalībvalstīs, ir lielāks nekā niecīgs. Kopienas teritorijas daļās, kuras skāris infekciozā katarālā drudža vīruss, ir arī svarīgas vērtīgu zirgu populāciju vairošanās vietas – tātad tās īpaši apdraud Āfrikas zirgu mēris.

               (4)

               Direktīvas 92/35/EEK 6. panta 1. punkta d) apakšpunktā paredzēts, uzliesmojot ĀZM, uzreiz lietot vakcīnas. Saskaņā ar minētās direktīvas 9. panta 2. punktu Komisija var pieņemt lēmumu par zirgu dzimtas dzīvnieku sistemātisku vakcinēšanu pret ĀZM, tomēr neviens farmācijas nozares uzņēmums, kas darbojas dalībvalstīs vai ko starptautisks ražotājs reģistrējis Eiropā, pašlaik neražo vakcīnas pret ĀZM.

               (5)

               Ar ievērojamu Kopienas atbalstu Spānijai, Portugālei un vēlāk arī Marokai 1987.–1991. gada uzliesmojums šajā ekosistēmā tika apslāpēts, un kopš 1993. gada atbilstīgi Kopienas tiesību aktos noteiktajiem kritērijiem visas Eiropas Savienības dalībvalstis atbilst no ĀZM brīvas valsts statusa nosacījumiem.

               (6)

               Pasaules Dzīvnieku veselības organizācijas (OIE) Sauszemes dzīvnieku veselības kodeksa (Kodeksa) (3) 12.1. nodaļā cita starpā noteikti standarti vakcinētu vai seropozitīvu zirgu dzimtas dzīvnieku pārvietošanai un sniegti vadoši norādījumi, kas jāievēro, lai saglabātu vai pēc uzliesmojuma atgūtu no slimības brīvas teritorijas statusu.

               (7)

               Īpašas monogrāfijas par vakcīnām pret ĀZM Eiropas Farmakopejā nav, tāpēc vienīgais pieejamais autentiskais dzīvu novājinātu ĀZM vakcīnu standarts ir vakcīnas apraksts, kas iekļauts “Sauszemes dzīvnieku slimību diagnostikas rokasgrāmatas” (4) 2.5.1. nodaļā un ko ražo Onderstepoort Biological Products Ltd (OBP) Dienvidāfrikā.

               (8)

               Ņemot vērā pieredzi, kas gūta, dalībvalstīs izdarot vakcināciju pret infekciozo katarālo drudzi, lai nepieļautu iepriekš neatklātu serotipu ienešanu ekosistēmā, jāpanāk, lai, slimībai uzliesmojot, būtu iespējams izmantot monovalentas vakcīnas, kurās ir tikai tas serotips, kurš jau ir izplatījies reģionā vai to tieši apdraud. OBP ir tehnoloģija, lai ražotu piemērotas monovalentas novājinātas vakcīnas no septiņiem serotipiem, ko iekļauj plaši ražotajās trivalentajās un tetravalentajās novājinātajās dzīvajās vakcīnās, kas paredzētas vēlākam kombinētam lietojumam endēmiskos apstākļos un kas darbojas pret visiem deviņiem ĀZM vīrusa serotipiem.

               (9)

               Tādējādi nozīmē, kāda lietota 123. panta 3. punktā Komisijas 2002. gada 23. decembra Regulā (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), OBP ir vienīgais potenciālais līgumslēdzējs, kam ir vajadzīgā jauda, lai nodrošinātu efektīvas vakcīnas pret ĀZM, kuras atbilst starptautiski pieņemtiem standartiem.

               (10)

                  OIE rokasgrāmatā norādīts, ka vakcīna ir stabila ilgāk, ja liofilizētu vakcīnu glabā 4–8 °C; tomēr tirdzniecībā garantētais glabāšanas laiks ir 2 gadi. Tāpēc pienācīgā laikā jāpieņem lēmums par vakcīnu krājumu atjaunošanu, pirms beidzas glabāšanas termiņš un ņemot vērā epidemioloģisko situāciju un iespējamību, ka tiks izstrādātas jaunas vakcīnas.

               (11)

               Pamatojoties uz pieredzi, kas gūta ar citām Kopienas vakcīnu rezervēm, un ņemot vērā, ka attiecībā uz ĀZM pilnīgā vakcinācijas sākotnējā kursā izdara pirmreizējo vakcināciju un tai seko revakcinācija, pirmajai ārkārtas reakcijai pietiktu ar pavisam 100 000 devu katram no septiņiem novājinātajiem serotipiem.

               (12)

               Tāpēc, lai aizsargātu uzņēmīgos zirgu dzimtas dzīvniekus, ir lietderīgi izveidot Kopienas vakcīnu rezerves pret ĀZM un darīt tās pieejamas ārkārtas lietojumam dalībvalstīs vai epidemioloģiski atbilstīgajās kaimiņu trešajās valstīs, kas dalībvalstīm rada īpašu ĀZM risku.

               (13)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR NOLĒMUSI ŠĀDI.
   1. pants
   1.   Kopiena veic pasākumus, lai ārkārtas lietojumam iepirktu 100 000 devu katra serotipa (1., 2., 3., 4., 6., 7. un 8.) liofilizētu monovalentu novājinātu dzīvu vakcīnu pret Āfrikas zirgu mēri, tostarp nepieciešamos atšķaidītājus.
   2.   Pasākumi, kas minēti 1. punktā, ir pavisam 700 000 devu liofilizētu vakcīnu piegāde un glabāšana un konkrēto vakcīnu tūlītēja nosūtīšana uz vietu Eiropas Savienībā vai epidemioloģiski atbilstīgajās kaimiņu trešajās valstīs, ko ārkārtas situācijās nosaka Komisija.
   2. pants
   Pasākumi, kas minēti 1. pantā, divu gadu laikā izmaksā maksimāli EUR 500 000.
   3. pants
   Lai sasniegtu 1. un 2. panta mērķus, Komisija 2009. un 2010. gadam noslēdz piegādes līgumu ar Onderstepoort Biological Products Ltd (OBP) Dienvidāfrikā par:

               —

               šā lēmuma 1. panta 1. punktā precizēto vakcīnu piegādi un glabāšanu,

               —

               par vakcīnu un atšķaidītāju piegādi atbilstīgi 1. panta 2. punktam un

               —

               to vakcīnu iznīcināšanu, kam beidzies termiņš.

      Briselē, 2008. gada 18. decembrī

            Komisijas vārdā —

            Komisijas locekle

         Androulla VASSILIOU

      (1)  OV L 224, 18.8.1990., 19. lpp.

      (2)  OV L 157, 10.6.1992., 19. lpp.

      (3)  http://www.oie.int/eng/normes/mcode/en_chapitre_1.12.1.htm

      (4)  http://www.oie.int/eng/normes/mmanual/2008/pdf/2.05.01_AHS.pdf

      (5)  OV L 357, 31.12.2002., 1. lpp.


title: 2010/158/: Komisijas Lēmums ( 2010. gada 16. marts) par dažiem pagaidu aizsardzības pasākumiem saistībā ar augsti patogēno H5N1 apakštipa putnu gripu Rumānijā (izziņots ar dokumenta numuru C(2010) 1862) (Dokuments attiecas uz EEZ)

text:
               17.3.2010

               LV

               Eiropas Savienības Oficiālais Vēstnesis

               L 67/10

         KOMISIJAS LĒMUMS
   (2010. gada 16. marts)
   par dažiem pagaidu aizsardzības pasākumiem saistībā ar augsti patogēno H5N1 apakštipa putnu gripu Rumānijā
   (izziņots ar dokumenta numuru C(2010) 1862)
   (Dokuments attiecas uz EEZ)
   (2010/158/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 3. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 3. punktu,
   ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK (3), un jo īpaši tās 18. panta pirmo daļu,
   tā kā:

               (1)

               Putnu gripa ir vīrusa ierosināta putnu, tostarp mājputnu, infekcijas slimība. Putnu gripas vīrusa infekcija mājputniem izraisa divus galvenos minētās slimības veidus, kas atšķiras virulences ziņā. Zemas patogenitātes gripa izraisa tikai vieglus simptomus, savukārt augsti patogēnajai gripai ir ļoti augsti mirstības rādītāji vairākumā mājputnu sugu. Šī slimība var būtiski ietekmēt mājputnu audzēšanas rentabilitāti.

               (2)

               Putnu gripa galvenokārt ir sastopama putniem, taču atsevišķos gadījumos inficēties var arī cilvēki, lai gan risks parasti ir ļoti neliels.

               (3)

               Putnu gripas uzliesmojuma gadījumā pastāv risks, ka slimības ierosinātājs var izplatīties uz citām putnu audzētavām un savvaļas putniem. Tādējādi tas var izplatīties no vienas dalībvalsts uz citu un uz trešām valstīm, pārdodot dzīvus putnus vai to produktus vai savvaļas putniem migrējot.

               (4)

               Padomes 2005. gada 20. decembra Direktīvā 2005/94/EK, ar ko paredz Kopienas pasākumus putnu gripas kontrolei (4), ir izklāstīti pasākumi gan zemas patogenitātes, gan augsti patogēnās putnu gripas kontrolei. Minētās direktīvas 16. pantā paredzēta aizsardzības, novērošanas un tālāku ierobežojumu zonu izveide augsti patogēnās putnu gripas uzliesmojuma gadījumā.

               (5)

               Komisijas 2006. gada 14. jūnija Lēmumā 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem (5) paredzēti papildu aizsardzības pasākumi, kas jāpiemēro augsti patogēnās H5N1 apakštipa putnu gripas skartās dalībvalstīs, lai novērstu minētās slimības izplatīšanos, ņemot vērā šā konkrētā vīrusa celma īpašo epidemioloģiju.

               (6)

               Lēmuma 2006/415/EK 4. pantā paredzēts, ka pēc aizdomu rašanās vai apstiprināta augsti patogēnās H5N1 apakštipa putnu gripas uzliesmojuma dalībvalstis nekavējoties nosaka augsta riska apgabalu, kurā ietilpst aizsardzības un novērošanas zonas (A apgabals), un zema riska apgabalu, kas nošķirts no A apgabala ar skartās dalībvalsts teritorijām, kuras slimība nav skārusi (B apgabals). Šie apgabali norādīti minētā lēmuma pielikumā.

               (7)

               Rumānija ir informējusi Komisiju par apstiprinātu augsti patogēnās H5N1 apakštipa putnu gripas uzliesmojumu savā teritorijā un ir veikusi vajadzīgos pasākumus, kā paredzēts Lēmumā 2006/415/EK, ieskaitot A un B apgabalu izveidi.

               (8)

               Komisija ir izskatījusi minētos aizsardzības pasākumus sadarbībā ar Rumāniju un atzīst, ka A un B apgabalu robežas, ko noteikusi minētās valsts kompetentā iestāde, atrodas pietiekamā attālumā no apstiprinātā uzliesmojuma vietas.

               (9)

               Lai novērstu nevajadzīgus traucējumus tirdzniecībai Savienībā un izvairītos no tā, ka trešās valstis pieņem nepamatotus tirdzniecības šķēršļus, ir nekavējoties jāizveido Rumānijas A un B apgabalu saraksts Savienības līmenī.

               (10)

               Tādēļ, kamēr nav notikusi nākamā Pārtikas aprites un dzīvnieku veselības pastāvīgās komitejas sanāksme, šajā lēmumā jāiekļauj Rumānijas A un B apgabali, kuros piemēro Lēmumā 2006/415/EK paredzētos aizsardzības pasākumus, un jānosaka šo robežu piemērošanas ilgums.

               (11)

               Šo lēmumu pārskatīs nākamajā Pārtikas aprites un dzīvnieku veselības pastāvīgās komitejas sanāksmē,

         IR PIEŅĒMUSI ŠO LĒMUMU.
   1. pants
   Ar šo lēmumu nosaka apgabalus, kuros piemēro pagaidu aizsardzības pasākumus, kas paredzēti Lēmumā 2006/415/EK, un šo pasākumu piemērošanas ilgumu.
   2. pants
   1.   Šā lēmuma pielikuma A daļā norādīto apgabalu uzskata par augsta riska apgabalu (A apgabals), kā minēts Lēmuma 2006/415/EK 3. panta 1. punktā.
   2.   Šā lēmuma pielikuma B daļā norādīto apgabalu uzskata par zema riska apgabalu (B apgabals), kā minēts Lēmuma 2006/415/EK 3. panta 2. punktā.
   3. pants
   Šis lēmums ir piemērojams līdz 2010. gada 17. aprīlim.
   4. pants
   Šis lēmums ir adresēts dalībvalstīm.

      Briselē, 2010. gada 16. martā

            Komisijas vārdā –

            Komisijas loceklis

         John DALLI

      (1)  OV L 395, 30.12.1989., 13. lpp.

      (2)  OV L 224, 18.8.1990., 29. lpp.

      (3)  OV L 146, 13.6.2003., 1. lpp.

      (4)  OV L 10, 14.1.2006., 16. lpp.

      (5)  OV L 164, 16.6.2006., 51. lpp.

      PIELIKUMS

         A   DAĻA

      A apgabals, kā minēts 2. panta 1. punktā:

                     ISO valsts kods

                  Dalībvalsts

                  A apgabals

                  Datums, līdz kuram piemēro

                  Kods

                  Nosaukums

                  RO

                  Rumānija

                  00038

                  Apgabals, kurā ietilpst:

                  17.4.2010.

                  aizsardzības zona:

                     Letea

                  uzraudzības zona:

                                 C.A. Rosetti

                                 Sfiștofca

                                 Cardon

         B   DAĻA

      B apgabals, kā minēts 2. panta 2. punktā:

                     ISO valsts kods

                  Dalībvalsts

                  B apgabals

                  Datums, līdz kuram piemēro

                  Kods

                  Nosaukums

                  RO

                  Rumānija

                  00038

                  Visa tā Tulcea rajona teritorija, kas nav ietverta A apgabalā

                  17.4.2010.


title: 2012/583/ES: Eiropas Parlamenta Lēmums ( 2012. gada 10. maijs ) par Eiropas Tīklu un informācijas drošības aģentūras kontu slēgšanu attiecībā uz 2010. finanšu gadu

text:
               17.10.2012

               LV

               Eiropas Savienības Oficiālais Vēstnesis

               L 286/228

         EIROPAS PARLAMENTA LĒMUMS
   (2012. gada 10. maijs)
   par Eiropas Tīklu un informācijas drošības aģentūras kontu slēgšanu attiecībā uz 2010. finanšu gadu
   (2012/583/ES)
   EIROPAS PARLAMENTS,

               —

               ņemot vērā Eiropas Tīklu un informācijas drošības aģentūras 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Tīklu un informācijas drošības aģentūras 2010. finanšu gada pārskatiem, ar Aģentūras atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2004. gada 10. marta Regulu (EK) Nr. 460/2004, ar ko izveido Eiropas Tīklu un informācijas drošības aģentūru (3), un jo īpaši tās 17. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0136/2012),

               1.

               apstiprina Eiropas Tīklu un informācijas drošības aģentūras kontu slēgšanu attiecībā uz 2010. finanšu gadu;

               2.

               uzdod priekšsēdētājam šo lēmumu nosūtīt Eiropas Tīklu un informācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 15. lpp.

      (2)  OV L 248, 16.9.2002., 1. lpp.

      (3)  OV L 77, 13.3.2004., 1. lpp.

      (4)  OV L 357, 31.12.2002., 72. lpp.


title: Padomes lēmums (1994. gada 10. oktobris) par kopējo nostāju, kas formulēta, pamatojoties uz Līguma par Eiropas Savienību J2. pantu, un par ekonomisko un finansiālo attiecību ierobežošanu ar Bosnijas serbu spēku kontrolētajām Bosnijas un Hercegovinas Republikas teritorijas daļām

text:
Svarīgs juridisks paziņojums

|

31994D0672

Oficiālais Vēstnesis L 266 , 15/10/1994 Lpp. 0010 - 0010 Speciālizdevums somu valodā: Nodaļa 18 Sējums 1 Lpp. 0006  Speciālizdevums zviedru valodā: Nodaļa 18 Sējums 1 Lpp. 0006

		Padomes Lēmums(1994. gada 10. oktobris)par kopējo nostāju, kas formulēta, pamatojoties uz Līguma par Eiropas Savienību J2. pantu, un par ekonomisko un finansiālo attiecību ierobežošanu ar Bosnijas serbu spēku kontrolētajām Bosnijas un Hercegovinas Republikas teritorijas daļām(94/672/KĀDP)EIROPAS SAVIENĪBAS PADOME,ņemot vērā Līgumu par Eiropas Savienību, un jo īpaši tā J2. pantu,ņemot vērā Rezolūciju 942 (1994), ko 1994. gada 23. septembrī pieņēma Apvienoto Nāciju Organizācijas Drošības padome,IR PIEŅĒMUSI ŠO LĒMUMU.1. pantsEkonomiskās un finansiālās attiecības ar Bosnijas serbu spēku kontrolētajām Bosnijas un Hercegovinas Republikas teritorijas daļām tiek ierobežotas saskaņā ar Apvienoto Nāciju Organizācijas Drošības padomes 1994. gada 23. septembrī pieņemtās Rezolūcijas 942 (1994) attiecīgajiem noteikumiem.2. pantsŠo lēmumu publicē Oficiālajā Vēstnesī.Luksemburgā, 1994. gada 10. oktobrīPadomes vārdā —priekšsēdētājsTh. Waigel--------------------------------------------------


title: Padomes Lēmums (2002. gada 25. jūnijs un 23. septembris), ar ko groza Aktu par Eiropas Parlamenta pārstāvju ievēlēšanu vispārējās tiešās vēlēšanās, kurš pievienots Lēmumam 76/787/EOTK, EEK, Euratom (2002/772/EK, Euratom)

text:
Svarīgs juridisks paziņojums

|

32002D0772

Oficiālais Vēstnesis L 283 , 21/10/2002 Lpp. 0001 - 0004

		Padomes lēmums(2002. gada 25. jūnijs un 23. septembris),ar ko groza Aktu par Eiropas Parlamenta pārstāvju ievēlēšanu vispārējās tiešās vēlēšanās, kurš pievienots Lēmumam 76/787/EOTK, EEK, Euratom(2002/772/EK, Euratom)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 190. panta 4. punktu,ņemot vērā Eiropas Atomenerģijas kopienas dibināšanas līgumu, un jo īpaši tā 108. panta 3. un 4. punktu,ņemot vērā Eiropas Parlamenta projektu [1],ņemot vērā Eiropas Parlamenta piekrišanu [2],tā kā:(1) Akts par Eiropas Parlamenta locekļu ievēlēšanu vispārējās tiešās vēlēšanās ir jāgroza, lai dotu Parlamenta locekļiem iespēju būt ievēlētiem vispārējās tiešās vēlēšanās saskaņā ar principiem, kas kopīgi visām dalībvalstīm, tomēr atstājot dalībvalstīm iespēju piemērot savus valsts noteikumus attiecībā uz aspektiem, ko šis lēmums neskar.(2) Lai Aktu, kas grozīts ar šo lēmumu, darītu vieglāk uztveramu, tā noteikumi jāpārnumurē, tādējādi radot skaidrāku konsolidētu tekstu,IR IZSTRĀDĀJUSI šādus noteikumus, ko tā iesaka dalībvalstīm pieņemt saskaņā ar to attiecīgajām konstitucionālajām prasībām.1. pantsAktu par Eiropas Parlamenta pārstāvju ievēlēšanu vispārējās tiešās vēlēšanās, kas pievienots Padomes Lēmumam 76/787/EOTK, EEK, Euratom [3] (turpmāk "1976. gada Akts"), groza saskaņā ar šo pantu.1. Visā 1976. gada Akta tekstā, izņemot 13. pantu, vārdkopu "pārstāvis" vai "pārstāvis Eiropas Parlamentā" aizstāj ar "Eiropas Parlamenta loceklis".2. Akta 1. pantu aizstāj ar šādu pantu:"1. pants1. Katrā dalībvalstī Eiropas Parlamenta locekļus ievēl, ievērojot proporcionālas pārstāvības principu, izmantojot sarakstu sistēmu vai atsevišķu pārdalāmu balsu sistēmu.2. Dalībvalstis var atļaut balsošanu, kuras pamatā ir atvērto sarakstu sistēma, saskaņā ar procedūru, ko tās pieņem.3. Vēlēšanas ir vispārējas un tiešas, un balsošana ir brīva un aizklāta."3. Akta 2. pantu aizstāj ar šādiem pantiem:"2. pantsSaskaņā ar konkrēto stāvokli valstī, katra dalībvalsts var izveidot vēlēšanu apgabalus Eiropas Parlamenta vēlēšanām vai citādi sadalīt savu vēlēšanu apgabalu, vispārīgi neietekmējot balsošanas sistēmas proporcionalitātes principu.2.A pantsDalībvalstis var noteikti obligāto slieksni vietu sadalījumam. Valsts līmenī minētais slieksnis nevar pārsniegt 5 procentus no nodotajām balsīm.2.B pantsKatra dalībvalsts var noteikt maksimālo apjomu kandidātu kampaņas izdevumiem."4. Akta 3. pantu groza šādi:a) panta 1. punktu svītro, un 2. un 3. punkts kļūst attiecīgi par 1. un 2. punktu;b) jaunajā 1. punktā vārdkopu "Šis piecu gadu laikposms" aizstāj ar "Piecu gadu laikposms, uz kuru ievēl Eiropas Parlamenta locekļus";c) jaunajā 2. punktā norādi uz "2. punktu" aizstāj ar norādi uz "1. punktu".5. Akta 4. panta 2. punktu aizstāj ar šādu punktu:"2. Eiropas Parlamenta locekļiem ir privilēģijas un imunitāte, kas viņiem pienākas saskaņā ar 1965. gada 8. aprīļa Protokolu par privilēģijām un imunitāti Eiropas Kopienās."6. Atceļ 5. pantu.7. Akta 6. pantu groza šādi:a) panta 1. punktā:i) trešajā ievilkumā aiz vārdkopas "Eiropas Kopienu Tiesas" pievieno vārdkopu "vai Pirmās instances tiesas";ii) starp pašreizējo trešo un ceturto ievilkumu iekļauj šādu ievilkumu:"— ar Eiropas Centrālās bankas Direktoru padomes locekļa amatu,";iii) starp pašreizējo ceturto un piekto ievilkumu iekļauj šādu ievilkumu:"— ar Eiropas Kopienu ombuda amatu,";iv) pašreizējā piektajā ievilkumā svītro vārdkopu "Eiropas Ogļu un tērauda kopienas padomdevējas komitejas loceklis vai";v) pašreizējā sestajā ievilkumā svītro vārdkopu "Eiropas Ogļu un tērauda kopienas";vi) pašreizējo astoto ievilkumu aizstāj ar šādu ievilkumu:"— ar tāda ierēdņa vai darbinieka statusu, kurš strādā Eiropas Kopienu iestādēs vai tām piesaistītajās specializētajās iestādēs, vai Eiropas Centrālajā bankā.";b) aiz 1. punkta iekļauj turpmāk norādīto punktu, un pašreizējie 2. un 3. punkts kļūst attiecīgi par 3. un 4. punktu:"2. Kopš Eiropas Parlamenta 2004. gada vēlēšanām Eiropas Parlamenta locekļa amats nav savienojams ar valsts parlamenta locekļa amatu.Atkāpjoties no minētā noteikuma un neskarot 3. punktu,- Īrijas valsts parlamenta locekļi, kas ievēlēti Eiropas Parlamentā turpmākajās vēlēšanās, var saglabāt divkāršu mandātu līdz nākamajām Īrijas valsts parlamenta vēlēšanām; pēc tam piemēro šā punkta pirmo daļu;- Apvienotās Karalistes parlamenta locekļi, kas ir arī Eiropas Parlamenta locekļi piecu gadu termiņā pirms Eiropas Parlamenta 2004. gada vēlēšanām, var saglabāt divkāršu mandātu līdz Eiropas Parlamenta 2009. gada vēlēšanām, kad piemēro šā punkta pirmo daļu.";c) jaunajā 3. punktā vārdkopu "var noteikt" aizstāj ar vārdkopu "var piemērot", un norādi uz 7. panta 2. punktu aizstāj ar norādi uz 7. pantu;d) jaunajā 4. punktā vārdkopu "1. un 2. punkts" aizstāj ar "1., 2. un 3. punkts".8. Akta 7. pantu aizstāj ar šādu:"7. pantsIevērojot šā Akta noteikumus, vēlēšanu procedūru katrā dalībvalstī reglamentē tās valsts noteikumi.Tādi valsts noteikumi, kas vajadzības gadījumā var ņemt vērā konkrēto stāvokli dalībvalstīs, neietekmē proporcionalitātes principu, kas ir būtisks balsošanas sistēmai."9. Akta 9. pantu groza šādi:a) panta 1. punktā vārdkopu "noliktā dienā" aizstāj ar "noteiktā dienā un laikā";b) panta 2. punktā vārdkopu "Balsu skaitīšanu nedrīkst sākt" aizstāj ar "Dalībvalstis nedrīkst oficiāli darīt zināmus atklātībai savus balsu skaitīšanas rezultātus";c) csvītro 3. punktu.10. Akta 10. pantu groza šādi:a) panta 1. punktā vārdkopu "9. panta 1. punktā norādīto laikposmu" aizstāj ar "vēlēšanu periodu";b) panta 2. punkta otrajā daļā vārdkopu "nosaka citu laikposmu ne vairāk kā vienu mēnesi pirms" aizstāj ar "vismaz vienu mēnesi pirms 3. pantā minētā piecu gadu termiņa beigām nosaka vēlēšanu periodu, kas nav vairāk kā divus mēnešus pirms";c) panta 3. punktā svītro vārdkopu "Eiropas Ogļu un tērauda kopienas dibināšanas līguma 22. pantam", vārdkopu "Eiropas Ekonomikas kopienas" aizstāj ar vārdkopu "Eiropas Kopienas" un vārdkopu "9. panta 1. punktā minētais laikposms" aizstāj ar vārdkopu "vēlēšanu periods".11. Akta 11. pantā svītro vārdkopu "Kamēr nav stājusies spēkā 7. panta 1. punktā minēta vienotā vēlēšanu procedūra,".12. Akta 12. pantu aizstāj ar šādu pantu:"12. pants1. Amata vieta atbrīvojas, kad Eiropas Parlamenta locekļa mandāts beidzas sakarā ar atkāpšanos, nāvi vai mandāta atsaukšanu.2. Ievērojot pārējos šā akta noteikumus, katra dalībvalsts nosaka attiecīgas procedūras, lai uz atlikušo laikposmu aizpildītu amata vietas, kas atbrīvojas 3. pantā minētajā amata pilnvaru piecu gadu termiņā.3. Ja kādas dalībvalsts tiesību aktos ir paredzēta Eiropas Parlamenta locekļa mandāta atsaukšana, tad tāds mandāts beidzas, ievērojot minētos juridiskos noteikumus. Kompetentās valsts iestādes par to ziņo Eiropas Parlamentam.4. Ja vieta atbrīvojas sakarā ar atkāpšanos vai nāvi, tad Eiropas Parlamenta priekšsēdētājs tūlīt par to ziņo attiecīgās dalībvalsts kompetentajām iestādēm."13. Atceļ 14. pantu.14. Akta 15. pantu aizstāj ar šādu pantu:"15. pantsŠis Akts ir sagatavots angļu, dāņu, franču, grieķu, holandiešu, itāļu, īru, portugāļu, somu, spāņu, vācu un zviedru valodā, un visi teksti ir vienlīdz autentiski.II un III pielikums ir šā Akta sastāvdaļa."15. Atceļ I pielikumu.16. Akta III pielikumā svītro Vācijas Federatīvās Republikas Valdības deklarāciju.2. pants1. Pantus un pielikumus 1976. gada Aktā, kurā grozījumi izdarīti ar šo lēmumu, pārnumurē saskaņā ar atbilstības tabulu šā lēmuma pielikumā, kas ir tā sastāvdaļa.2. Tādēļ koriģē savstarpējās atsauces uz 1976. gada Akta pantiem un pielikumiem. To pašu piemēro attiecībā uz atsaucēm uz minētajiem pantiem un to sīkākām daļām, kas ir Kopienas Līgumos.3. Atsauces uz 1976. gada Akta pantiem, kas iekļautas citos dokumentos vai aktos, saprot kā atsauces uz 1976. gada Akta pantiem, kas pārnumurēti saskaņā ar 1. punktu un, attiecīgi, uz minēto pantu punktiem, kas pārnumurēti ar šo lēmumu.3. pants1. Grozījumi, kas minēti 1. un 2. pantā, stājas spēkā pirmajā dienā mēnesī pēc tam, kad dalībvalstis ir pieņēmušas šā lēmuma noteikumus saskaņā ar savām attiecīgajām konstitucionālajām prasībām.2. Dalībvalstis ziņo Padomes ģenerālsekretāram par savu valsts procedūru pabeigšanu.4. pantsŠo lēmumu publicē Eiropas Kopienu Oficiālajā Vēstnesī.Luksemburgā, 2002. gada 25. jūnijāPadomes vārdā —priekšsēdētājsJ. Matas I PalouBriselē, 2002. gada 23. septembrīPadomes vārdā —priekšsēdētājsM. Fischer Boel[1] OV C 292, 21.9.1998., 66. lpp.[2] Atzinums sniegts 2002. gada 12. jūnijā (Oficiālajā Vēstnesī vēl nav publicēts).[3] OV L 278, 8.10.1976., 1. lpp.--------------------------------------------------PIELIKUMSAtbilstību tabula, kas minēta 2. pantā Padomes Lēmumā 2002/772/EK, Euratom (2002. gada 25. jūnijs un 23. septembris), ar ko groza Aktu par Eiropas Parlamenta pārstāvju ievēlēšanu vispārējās tiešās vēlēšanās, kurš pievienots Lēmumam 76/787/EOTK, EEK, EuratomVecā numerācija | Jaunā numerācija |1. pants | 1. pants |2. pants | 2. pants |2. A pants | 3. pants |2. B pants | 4. pants |3. pants | 5. pants |4. pants | 6. pants |5. pants (atcelts) | — |6. pants | 7. pants |7. pants | 8. pants |8. pants | 9. pants |9. pants | 10. pants |10. pants | 11. pants |11. pants | 12. pants |12. pants | 13. pants |13. pants | 14. pants |14. pants (atcelts) | — |15. pants | 15. pants |I pielikums (atcelts) | — |II pielikums | I pielikums |III pielikums | II pielikums |--------------------------------------------------


title: 2010/687/: Padomes Lēmums ( 2010. gada 8. novembris ) par to, lai Eiropas Savienības vārdā parakstītu Nolīgumu starp Eiropas Savienību un Gruziju par tādu personu atpakaļuzņemšanu, kuras uzturas neatļauti

text:
               12.11.2010

               LV

               Eiropas Savienības Oficiālais Vēstnesis

               L 294/9

         PADOMES LĒMUMS
   (2010. gada 8. novembris)
   par to, lai Eiropas Savienības vārdā parakstītu Nolīgumu starp Eiropas Savienību un Gruziju par tādu personu atpakaļuzņemšanu, kuras uzturas neatļauti
   (2010/687/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 79. panta 3. punktu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Padome 2008. gada 27. novembrī pilnvaroja Komisiju sākt sarunas ar Gruziju par tādu personu atpakaļuzņemšanu, kuras uzturas neatļauti. Sarunas tika sekmīgi pabeigtas un Nolīgumu starp Eiropas Savienību un Gruziju par tādu personu atpakaļuzņemšanu, kuras uzturas neatļauti (“nolīgums”), tika parafēts 2010. gada 19. oktobrī.

               (2)

               Savienības vārdā nolīgums būtu jāparaksta, ņemot vērā tā noslēgšanu.

               (3)

               Saskaņā ar 3. pantu 21. Protokolā par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, Apvienotā Karaliste ir paziņojusi, ka tā vēlas piedalīties šā lēmuma pieņemšanā un piemērošanā.

               (4)

               Saskaņā ar 1. un 2. pantu 21. Protokolā par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un neskarot minētā protokola 4. pantu, Īrija nepiedalās šā lēmuma pieņemšanā, un šis lēmums tai nav saistošs un nav jāpiemēro.

               (5)

               Saskaņā ar 1. un 2. pantu 22. Protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un šis lēmums tai nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināta Nolīguma starp Eiropas Savienību un Gruziju par tādu personu atpakaļuzņemšanu, kuras uzturas neatļauti, parakstīšana, ņemot vērā minētā nolīguma (1) noslēgšanu.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   3. pants
   Šis lēmums stājas spēkā tā pieņemšanas dienā.

      Briselē, 2010. gada 8. novembrī

            Padomes vārdā –

            priekšsēdētājs

         M. WATHELET

      (1)  Nolīguma tekstu publicēs kopā ar lēmumu par tā noslēgšanu.


title: 2009/440/EK: Padomes Lēmums ( 2009. gada 25. maijs ), ar ko ieceļ amatā četrus Reģionu komitejas locekļus un divus komitejas locekļu aizstājējus no Somijas

text:
               11.6.2009

               LV

               Eiropas Savienības Oficiālais Vēstnesis

               L 148/16

      PADOMES LĒMUMS

   (2009. gada 25. maijs),
   ar ko ieceļ amatā četrus Reģionu komitejas locekļus un divus komitejas locekļu aizstājējus no Somijas
   (2009/440/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un it īpaši tā 263. pantu,
   ņemot vērā Somijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Auli HYVÄRINEN kundzes un Elina LEHTO-HÄGGROTH kundzes atkāpšanās no amata un pēc Risto ERVELÄ kunga un Risto KOIVISTO kunga amata pilnvaru laika beigām ir atbrīvojušās četras Reģionu komitejas locekļu vietas. Pēc Martina MALMBERG kundzes un Heini UTUNEN kundzes atkāpšanās no amata ir atbrīvojušās divas Reģionu komitejas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku līdz 2010. gada 25. janvārim Reģionu komitejā ir iecelti šādi:

               a)

               komitejas locekļi:

                           —

                              Satu TIETARI kundze, Säkylän kunnanvaltuuston jäsen,

                           —

                              Anne KARJALAINEN kundze, Keravan kaupunginvaltuuston jäsen,

                           —

                              Risto ERVELÄ kungs, Sauvon kunnanvaltuuston jäsen (pilnvaru maiņa),

                           —

                              Risto KOIVISTO kungs, Pirkkalan kunnanjohtaja (pilnvaru maiņa),

               b)

               komitejas locekļu aizstājēji:

                           —

                              Petri KALMI kungs, Nurmijärven kunnanvaltuuston puheenjohtaja,

                           —

                              Mårten JOHANSSON kungs, Raaseporin kaupunginjohtaja.

         2. pants
   Šis lēmums stājas spēkā tā pieņemšanas dienā.

      Briselē, 2009. gada 25. maijā

            Padomes vārdā —

            priekšsēdētājs

         J. ŠEBESTA

      (1)  OV L 56, 25.2.2006., 75. lpp.


title: Padomes Lēmums (1982. gada 19. jūlijs) par Eiropas Ekonomikas kopienas un Taizemes Karalistes sadarbības nolīguma noslēgšanu par manioka ražošanu, realizāciju un tirdzniecību

text:
Svarīgs juridisks paziņojums

|

31982D0495

Oficiālais Vēstnesis L 219 , 28/07/1982 Lpp. 0052 - 0052 Speciālizdevums somu valodā: Nodaļa 11 Sējums 10 Lpp. 0123  Speciālizdevums spāņu valodā: Nodaļa 03 Sējums 26 Lpp. 0006  Speciālizdevums zviedru valodā: Nodaļa 11 Sējums 10 Lpp. 0123  Speciālizdevums portugāļu valodā Nodaļa 03 Sējums 26 Lpp. 0006

		Padomes Lēmums(1982. gada 19. jūlijs)par Eiropas Ekonomikas kopienas un Taizemes Karalistes sadarbības nolīguma noslēgšanu par manioka ražošanu, realizāciju un tirdzniecību(82/495/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 113. pantu,ņemot vērā Komisijas priekšlikumu,tā kā Eiropas Ekonomikas kopienas un Taizemes Karalistes sadarbības nolīguma noslēgšana par manioka ražošanu, realizāciju un tirdzniecību ir abu pušu interesēs,IR PIEŅĒMUSI ŠĀDU LĒMUMU.1. pantsAr šo Eiropas Ekonomikas kopiena Kopienas vārdā apstiprina sadarbības nolīgumu ar Taizemes Karalisti par manioka ražošanu, realizāciju un tirdzniecību.Nolīguma teksts ir pievienots šim lēmumam.2. pantsAr šo Padomes priekšsēdētājs tiek pilnvarots iecelt personu, kas ir pilnvarota parakstīt nolīgumu, lai tas kļūtu saistošs Kopienai.Briselē, 1982. gada 19. jūlijāPadomes vārdā —priekšsēdētājsK. Olesen--------------------------------------------------